《次韵何寺薄闲咏》
宋代·于石

居喜山深人不知，凝岚空翠淡含辉。
隔林樵语惊猿去，倚石松枝碍鹤飞。
留客眠云听涧瀑，呼儿踏月扫苔矶。
冥心静坐勿轻出，门外藤萝露湿衣。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。